b'\n_START_ARTICLE_\nLimes Transalutanus\n_START_PARAGRAPH_\nLimes Transalutanus je bil utrjen obmejni obrambni sistem (limes) na zahodnem robu teleormanskih gozdov v rimski provinci Dakiji v sedanji Romuniji._NEWLINE_Limes je bil sestavljen iz mre\xc5\xbee oskrbovalnih cest vzdol\xc5\xbe meje, voja\xc5\xa1kih utrdb in tri metre visokega ter 10-12 m \xc5\xa1irokega okopa (vallum), okrepljenega z lesenimi palisadami na kamnitem obzidju in jarkom. Transalutanus je bil dolg 235 km. Potekal je vzporedno z reko Olt na razdalji 5 do 30 km vzhodno od nje. Gradnja se je za\xc4\x8dela leta 107 pod poveljstvom Marcija Turba in se nadaljevala pod Julijem Severjem (120-126). Zaklju\xc4\x8dna dela so opravili pod Septimijem Severjem (193-211)._NEWLINE_Med vladanjem cesarja Filipa Arabca so Rimljani po napadih Karpov in Getov leta 244-247 limes za\xc4\x8dasno opustili. Rimska vojska se je leta 247 vrnila in nato zaprla cesto proti prelazu Ruc\xc4\x83r-Bran, ki se za\xc4\x8denja pri sedanji vasi B\xc4\x83icule\xc5\x9fti. Kasneje je bil v provinci zgrajen \xc5\xa1e en limes, poznan kot Brazda lui Novac.\n_START_SECTION_\nZanimivost\n_START_PARAGRAPH_\nPo rimskem vallumu poteka sodobna romunska \xc5\xbeelezni\xc5\xa1ka proga Curtea de Arge\xc5\x9f-Pite\xc5\x9fti-Ro\xc5\x9fiori de Vede-Turnu M\xc4\x83gurele.'